సంపద రూ.3.25 లక్షల కోట్లున్యూఢిల్లీ: భారత్లో మొత్తం 2.45 లక్షల మంది కోటీశ్వరులున్నారు. వారి సంపద విలువ 5 లక్షల కోట్ల డాలర్లు (రూ.3.25 లక్షల కోట్లు). 2022 నాటికి వారి సంఖ్య 3.72 లక్షలకు చేరుతుందని అంచనా. క్రెడిట్  స్విస్  తాజాగా విడుదల చేసిన ప్రపంచ సంపద నివేదికలో ఈ విషయం తెలిపింది. గృహస్థుల ఆదాయాల్లో ఏటా 7.5 శాతం వృద్ధి నమోదవుతున్న నేపథ్యంలో 2022 నాటికి కోటీశ్వరుల సంఖ్య 3.72 లక్షలకు చేరుతుందని, వారి సంపద విలువ 7.1 లక్షల కోట్ల డాలర్లకు (రూ.4.61 లక్షల కోట్లు) పెరుగుతుందని ఆ నివేదిక అంచనా వేసింది. 2000 సంవత్సరం నుంచి భారత్లో సంపద ఏటా సగటున 9.9 శాతం పెరిగినట్టు పేర్కొంది. అంతర్జాతీయ సగటు 6 శాతంతో పోల్చితే ఇది చాలా అధికం. ఇదే సమయంలో భారత జనాభా వృద్ధి 2.2 శాతం ఉంది. సంపద వృద్ధిలో భారత్ ప్రపంచంలో ఎనిమిదో స్థానంలో నిలిచింది. దేశంలో ప్రజల సంపద పెరుగుతున్నప్పటికీ దానిలో అందరికీ వాటా ఉండడంలేదని, పేదల సంఖ్య కూడా భారీగానే ఉన్నదని ఆ నివేదిక తేల్చింది. 10 వేల డాలర్ల (రూ.6.5 లక్షలు) కన్నా తక్కువ సంపద ఉన్న వారు కూడా పెద్ద సంఖ్యలోనే ఉన్నట్టు పేర్కొంది.  ఈ స్థాయి కన్నా పైబడిన నికర విలువ ఉన్న వారి సంఖ్య కేవలం 0.5 శాతం అంటే 42 లక్షలున్నట్టు తేల్చి చెప్పింది. 5 కోట్ల డాలర్ల కన్నా పైన సంపద గల వారు 1820 మంది, 10 కోట్ల డాలర్లకు పైబడిన సంపన్నులు 760 మంది ఉన్నారని అంచనాగా తెలిపింది. భారత్లో వ్యక్తిగత సంపదలో ప్రాపర్టీలు, ఇతర స్థిరాస్తులే అధికమని ఆ నివేదిక తెలియచేసింది. భారత ప్రజల రుణభారం వారి ఆస్తుల విలువలో 9 శాతం మేరకు ఉన్నదంటూ ఇది పలు సంపన్న దేశాల్లో వ్యక్తిగత రుణభారంతో పోల్చితే చాలా తక్కువ అని తేల్చి చెప్పింది.
sampada roo.3.25 lakshala kotlunyudilli: bhaaratlo mottam 2.45 lakshala mandi kotiswarulunnaru. vaari sampada viluva 5 lakshala kotla daalarlu (roo.3.25 lakshala kotlu). 2022 naatiki vaari sankhya 3.72 lakshalaku cherutundani anchana. credit  swis  taajaagaa vidudala chesina prapancha sampada nivedikalo ee vishayam telipindi. gruhasthula aadaayaallo eta 7.5 saatam vruddhi namodavutunna nepathyamlo 2022 naatiki kotishwarula sankhya 3.72 lakshalaku cherutundani, vaari sampada viluva 7.1 lakshala kotla daalarlaku (roo.4.61 lakshala kotlu) perugutundani aa nivedika anchana vesindi. 2000 samvatsaram nunchi bhaaratlo sampada eta sagatuna 9.9 saatam periginattu perkondi. antarjaatiiya sagatu 6 saatamto polchithe idhi chala adhikam. ide samayamlo bhaarata janabha vruddhi 2.2 saatam undi. sampada vruddhilo bharat prapanchamlo enimido sthaanamlo nilichindi. desamlo prajala sampada perugutunnappatiki daanilo andarikee wata undadamledani, pedala sankhya kuudaa bhaareegaane unnadani aa nivedika telchindi. 10 vela dalarla (roo.6.5 lakshalu) kanna takkuva sampada unna vaaru kuudaa pedda sankhyalone unnattu perkondi.  ee sthaayi kanna paibadina nikara viluva unna vaari sankhya kevalam 0.5 saatam ante 42 lakshalunnattu telchi cheppindi. 5 kotla dalarla kanna paina sampada gala vaaru 1820 mandi, 10 kotla daalarlaku paibadina sampannulu 760 mandi unnaarani anchanaagaa telipindi. bhaaratlo vyaktigata sampadalo propertylu, itara sthiraastule adhikamani aa nivedika teliyachesindi. bhaarata prajala runabhaaram vaari aastula viluvalo 9 saatam meraku unnadantuu idhi palu sampanna deshaallo vyaktigata runabhaaramtho polchithe chala takkuva ani telchi cheppindi.